作者:崔湜
標題:塞垣行
內容:疾風卷溟海，萬裡揚砂礫。仰望不見天，昏昏竟朝夕。是時軍兩進，東拒複西敵。蔽山張旗鼓，間道潛鋒鏑。精騎突曉圍，奇兵襲暗壁。十月邊塞寒，四山冱陰積。雨雪雁南飛，風塵景西迫。昔我事討論，未嘗怠經籍。一朝棄筆硯，十年操矛戟。豈要黃河誓，須勒燕然石。可嗟牧羊臣，海上久為客。